laion/Wikipedia-Exotic huggingface dataset:
აქტინომეტრია

აქტინომეტრია — ატმოსფეროს ფიზიკის დარგი, შეისწავლის მზის პირდაპირ, გაბნეულ და არეკვლილ რადიაციას, აგრეთვე დედამიწის ზედაპირის, როგორც გამთბარი სხეულის, გამოსხივებას და ატმოსფეროს გრძელტალღიან რადიაციას. ამ გზით იგი ადგენს ატმოსფეროს რადიაციულ ბალანსს, რომელიც დედამიწის კლიმატური სარტყლების განაწილებასა და ამინდის ცვალებადობის ძირითადი ფაქტორია. ქართული საბჭოთა ენციკლოპედია, ტ. 2, თბ., 1977. — გვ. 43.
977

ვიკისაწყობში არის გვერდი თემაზე: 977 977 (ცხრაას სამოცდაჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის X საუკუნის მე-8 დეკადის მე-7 წელი. მთავარი სტატია: კატეგორია:დაბადებული 977. მთავარი სტატია: კატეგორია:გარდაცვლილი 977. 8 ნოემბერი : იბნ ალ-კუტია — ესპანელი არაბი ისტორიკოსი აშოტ III — ანისის სამეფოს მეფე
აერონომია

აერონომია — ატმოსფეროს ფიზიკის დარგი, რომელიც იკვლევს ატმოსფეროს ზედა ფენებს. აერონომიას საფუძველი ჩაუყარეს XX საუკუნის 50-იან წლებში დ. რ. ბეიტსმა (ინგლისი) და მ. ნიკოლემ (საფრანგეთი). მის სწრაფ განვითარებას განსაკუთრებული ბიძგი მისცა ზედა ატმოსფეროს კვლევისას რაკეტებისა და ხელოვნურ თანამგზავრთა გამოყენებამ. ქართული საბჭოთა ენციკლოპედია, ტ. 1, თბ., 1975. — გვ. 111.
ატმოსფერული ელექტრობა

ატმოსფერული ელექტრობა — ატმოსფეროს ფიზიკის დარგი, შეისწავლის ატმოსფეროს ქვედა ფენების ელექტრულ ველს, ჰაერის ელექტროგამტარობას, მის იონიზაციას და ღრუბლების განვითარების პროცესში წარმოქმნილ ელექტრულ მოვლენებს. ქართული საბჭოთა ენციკლოპედია, ტ. 1, თბ., 1975. — გვ. 673.
იონოსფეროს ფიზიკა

იონოსფეროს ფიზიკა — ატმოსფეროს ფიზიკის დარგი, შეისწავლის 60 - 80 კმ ზევით გაიშვიათებული ატმოსფეროს შრეებს, რომლებიც იონიზებულნი არიან მზის მოკლეტალღიანი რადიაციის გავლის შედეგად. ამ შესწავლას დიდი მნიშვნელობა აქვს რადიოტალღების სივრცეში გავრცელების პროცესების პროგნოზირებისა და კოსმოსური კვლევის განვითარებისათვის. ქართული საბჭოთა ენციკლოპედია, ტ. 3, თბ., 1978. — გვ. 89.
სინოპტიკური მეტეოროლოგია

სინოპტიკური მეტეოროლოგია — ატმოსფეროს ფიზიკის დარგი, იკვლევს ჰაერის მასების და მათთან მჭიდროდ დაკავშირებული ციკლონებისა და ანტიციკლონების წარმოქმნას, გადაადგილებას და ევოლუციას, რის საფუძველზეც დგება ამინდის მოკლე და გრძელვადიანი პროგნოზი. ქართული საბჭოთა ენციკლოპედია, ტ. 9, თბ., 1985. — გვ. 374.
გროსგლოკნერი

გროსგლოკნერი (გერმ. Großglockner; სლოვენ. Veliki Klek) — მწვერვალი ავსტრიაში. ზღვის დონიდან 3798 მეტრის სიმაღლით ის არის უმაღლესი მწვერვალი ავსტრიაში და ასევე ბრენერის უღელტეხილის აღმოსავლეთით მდებარე ალპებშიც. გროსგლოკნერის მაღალმთიანი გზა (Großglockner-Hochalpenstraße) ბრუკსა და ხაილიგენბლუტს შორის 1930-1935 წლებში ინჟინერ ფრანც ვალაკის ნახაზების მიხედვით აშენდა. ის გადის 2572 მეტრის სიმაღლეზე და წარმოადგენს ტურისტულ მარშრუტს, რომელსაც წელიწადში დაახლოებით 1,2 მილიონი ვიზიტორი ჰყავს. გროსგლოკნერი ორჯერ იყო მამაკაცების ჯირო-დ-იტალიას ეტაპის მონაწილე. 1971 წელს იყო მე-17 ეტაპი, რომელიც პიერფრანკო ვიალენიმ მოიგო, ხოლო 2011 წელს იყო მე-13 ეტაპი, რომელიც ხოსე რუხანომ მოიგო. გროსგლოკნერის მაღალმთიანი გზა ვირტუალური პანორამები: ჩრდილოეთი დაარქივებული 2007-03-12 საიტზე Wayback Machine. სამხრეთი დაარქივებული 2007-03-12 საიტზე Wayback Machine. Index გროსგლოკნერის ვებ-კამერა დაარქივებული 2012-04-20 საიტზე Wayback Machine.
978

ვიკისაწყობში არის გვერდი თემაზე: 978 978 (ცხრაას სამოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის X საუკუნის მე-8 დეკადის მე-8 წელი. „ქართველთა მეფემ“ ბაგრატ III-მ მიიღო აფხაზეთის სამეფოს ტახტი, რითაც შეიქმნა ერთიანი საქართველოს სამეფო. მთავარი სტატია: კატეგორია:დაბადებული 978. იაროსლავ ბრძენი - კიევის დიდი მთავარი (გ. 1054) მთავარი სტატია: კატეგორია:გარდაცვლილი 978. ედუარდ წამებული — ინგლისის მეფე (დ. 963) ლი იუი — ჩინელი პოეტი, იმპერატორი (გ. 937)
ბრძმედი

ბრძმედი — წარმოადგენს შახტური ტიპის ღუმელს, რომელიც სამუშაო სივრცით ვერტიკალურადაა აგებული. ბრძმედის დანიშნულებაა რკინის მადნიდან თუჯის მიღება. მასში მიმდინარეობს ძირითადად აღდგენითი პროცესები და მისი მუშაობა დაფუძნებულია კაზმისა და აირის ურთიერთსაწინააღმდეგო მიმართულებით მოძრაობის პრინციპზე: კაზმი თავისი საკუთარი წონით ბრძმედის ზედა ჰორიზონტიდან ქვედა ჰორიზონტისკენ გამუდმებით ეშვება. შებერილი ჰაერის ჟანგბადის მეშვეობით იწვის სათბობი და წარმოქმნილი აღმდგენელი აირი განუწყვეტლივ მიემართება ქვევიდან ზევით. იგი გადასცემს ზემოდან ქვემოთ მომავალ კაზმს თავის სითბოს და უზრუნველყოფს მასში მთელ რიგ ფიზიკურ-ქიმიურ პროცესების მიმდინარეობას. იაკობაშვილი ს. მეტალურგია. გვ.119. გამომცემლობა განათლება თბილისი, 1981
979

ვიკისაწყობში არის გვერდი თემაზე: 979 979 (ცხრაას სამოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის X საუკუნის მე-8 დეკადის მე-9 წელი. ბარდა სკლიაროსის აჯანყება ბიზანტიაში. მთავარი სტატია: კატეგორია:დაბადებული 979. მთავარი სტატია: კატეგორია:გარდაცვლილი 979.
ლოს-ანდესის პროვინცია

ლოს-ანდესის პროვინცია (ესპ. Provincia de Los Andes) — პროვინცია ბოლივიაში, ლა-პასის დეპარტამენტში. დედაქალაქია პუკარანი. პროვინცია მდებარეობს ტიტიკაკას ტბის სამხრეთ-აღმოსავლეთ ნაპირებზე, ჩრდილოეთიდან სამხრეთისაკენ გადაჭიმულია 90 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 5 410 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 20 %-ით გაიზარდა. 63.8% ლაპარაკობს ესპანურად, 96.2 % აიმარაზე და 0.1 % კეჩუაზე (2001). 81.1 % წერა-კითხვის მცოდნეა. მოსახლეობის 63.5 %-ს არ აქვს ელექტროენერგია. მორწმუნეთა 71.5 % კათოლიკეა, 24.2 % პროტესტანტი (1992). პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები General map of province დაარქივებული 2012-04-27 საიტზე Wayback Machine. Detailed map of province towns and rivers დაარქივებული 2012-04-27 საიტზე Wayback Machine. Population data (Spanish) დაარქივებული 2008-10-10 საიტზე Wayback Machine. Social data (Spanish) დაარქივებული 2008-10-09 საიტზე Wayback Machine.
980

ვიკისაწყობში არის გვერდი თემაზე: 980 980 (ცხრაას ოთხმოცი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის X საუკუნის მე-8 დეკადის მე-10 წელი. მთავარი სტატია: კატეგორია:დაბადებული 980. ოტო III — საღვთო რომის იმპერიის იმპერატორი (გ. 1002) იბნ სინა — ირანელი ფილოსოფოსი, მწერალი, ექიმი (გ. 1037) მთავარი სტატია: კატეგორია:გარდაცვლილი 980. ვიდუკინდ კორვეიელი — გერმანელი ისტორიკოსი
მანკო-კაპაკის პროვინცია

მანკო-კაპაკის პროვინცია (ესპ. Provincia de Manco Kapac) — პროვინცია ბოლივიაში, ლა-პასის დეპარტამენტში. დედაქალაქია კოპაკაბანა. პროვინცია მდებარეობს ბოლივიის ალტიპლანოს ცენტრალურ ნაწილში, ტიტიკაკას ტბაში შეჭრილ კოპაკაბანის ნახევარკუნძულზე. ასევე მოიცავს კუნძულებს — ისლა-დელ-სოლს, ისლა-დე-ლა-ლუნას და ისლა-ტაკირის. ჩრდილო-აღმოსავლეთიდან სამხრეთ-დასავლეთისკენ გადაჭიმულია 16 კმ-ზე, ჩრდილო-დასავლეთიდან სამხრეთ-აღმოსავლეთისკენ 50 კმ-ზე, ხოლო მთლიანი ფართობი 367 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 20%-ით გაიზარდა. 76.3% ლაპარაკობს ესპანურად, 89.4% აიმარაზე და 0.4% კეჩუაზე (2001). 78.7% წერა-კითხვის მცოდნეა. მოსახლეობის 46.3%-ს არ აქვს ელექტროენერგია. (2001). მორწმუნეთა 79.6% კათოლიკეა, 16.4% პროტესტანტი (1992). პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. იამპუპატის ნახევარკუნძული ბოლივიის პროვინციები Map of Manco Kapac Province დაარქივებული 2009-02-10 საიტზე Wayback Machine. www.ine.gov.bo / census 2001[მკვდარი ბმული]
გოგონა დრაკონის ტატუთი

„გოგონა დრაკონის ტატუთი“ (შვედური ორიგინალის სახელწოდებაა „ქალთმოძულე კაცები“) — შვედ მწერალ სტიგ ლარსონის კრიმინალური რომანი. „გოგონა დრაკონის ტატუთი“ პირველი წიგნია „მილენიუმის ტრილოგიისა“. რომანი შვედურ ენაზე 2005 წელს გამოიცა. „გოგონა დრაკონის ტატუთი“ 40 ენაზე ითარგმნა და 21-მილიონიანი ტირაჟით გაიყიდა. წიგნი ქართულ ენაზე 2011 წელს გამოიცა. 40 წლის წინ შვედეთის ერთ-ერთ კუნძულზე მომხდარ მკვლელობის გამოძიებას 82 წლის ჰენრიკ ვანგერმა ნახევარი ცხოვრება შესწირა. სიბერეშიც ერთი სურვილი აქვს - გაიგოს, ვინ მოკლა მისი ძმის შვილიშვილი. მოხუცი საქმის გამოსაძიებლად ახალგაზრდა ჟურნალისტს, მიქაელ ბლუმკვისტს ქირაობს. ბლუმკვისტთან ერთად გამოძიებაში მონაწილეობს საზოგადოებისგან გონებაშეზღუდულად გამოცხადებული ლისბეთ სალანდერი, ახალგაზრდა ჰაკერი გოგონა დრაკონის ტატუთი... ერთმანეთისგან რადიკალურად განსხვავებული ამ სამი ადამიანის მიერ წარმოებული გამოძიება, რომელიც ფოტოებით, საარქივო მასალებში ქექვით და ადგილობრივთა მოგონებებზე დაყრდნობით მიმდინარეობს, მკითხველისათვის წარმოუდგენელი შედეგით სრულდება გამომცემლის ოფიციალური საიტი დაარქივებული 2012-03-03 საიტზე Wayback Machine.
მუნიეკასის პროვინცია

მუნიეკასის პროვინცია (ესპ. Provincia de Muñecas) — პროვინცია ბოლივიაში, ლა-პასის დეპარტამენტში. დედაქალაქია ჩუმა. პროვინციას სახელი ეწოდა კაპიტან (caudillo) იდელფონსო დე ლას მუნიეკასის პატივსაცემად, რომელიც ზემო პერუს დამოუკიდებლობისათვის იბრძოდა. ეს სახელი პროვინციას შექმნისთანავე, 1826 წლის 18 ოქტომბერს უწოდეს. პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე. ჩრდილოეთიდან სამხრეთისაკენ გადაჭიმულია 65 კმ-ზე, აღმოსავლეთიდან დასავლეთისკენ 40 კმ-ზე, ხოლო მთლიანი ფართობი 4 965 კმ²-ს შეადგენს. ბოლო ოცი წლის განმავლობაში, პროვინციის მოსახლეობის რაოდენობა გაორმაგდა. 40.3% ლაპარაკობს ესპანურად, 63.3% აიმარაზე და 35.2% კეჩუაზე (2001). 68.6% წერა-კითხვის მცოდნეა. მოსახლეობის 97.0%-ს არ აქვს ელექტროენერგია. მორწმუნეთა 81.1% კათოლიკეა, 10.3% პროტესტანტი (1992). პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. ისკანვაია ბოლივიის პროვინციები Map of the Muñecas Province დაარქივებული 2009-04-18 საიტზე Wayback Machine. სოციალური მონაცემები
გოგონა, რომელიც ცეცხლს ეთამაშებოდა

„გოგონა, რომელიც ცეცხლს ეთამაშებოდა“ (შვედ. Flickan som lekte med elden) — შვედი მწერლის სტიგ ლარსონის კრიმინალური რომანი. „გოგონა, რომელიც ცეცხლს ეთამაშებოდა“ მეორე წიგნია „მილენიუმის ტრილოგიისა“. შვედურ ენაზე გამოიცა 2006 წელს, ქართულ ენაზე კი 2012 წელს ითარგმნა. გამომცემლის ოფიციალური საიტი დაარქივებული 2012-03-03 საიტზე Wayback Machine. http://www.aftonbladet.se/nojesbladet/film/article662977.ab (შვედურად) http://www.svd.se/kulturnoje/litteratur/artikel_35129.svd (შვედურად) http://harvardpress.typepad.com/hup_publicity/2009/02/dimensions-in-mathematics-a-phantom-a-chimera.html დაარქივებული 2012-01-25 საიტზე Wayback Machine. http://www.axishistory.com/index.php?id=2723
ნორ-იუნგასის პროვინცია

ნორ-იუნგასის პროვინცია (ესპ. Provincia de Nor Yungas) — პროვინცია ბოლივიაში, ლა-პასის დეპარტამენტში. დედაქალაქია კოროიკო. პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე. ჩრდილოეთიდან სამხრეთისაკენ გადაჭიმულია 45 კმ-ზე, აღმოსავლეთიდან დასავლეთისკენ 65 კმ-ზე, ხოლო მთლიანი ფართობი 1 720 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 30%-ით გაიზარდა. 89.9% ლაპარაკობს ესპანურად, 67.1% აიმარაზე და 2.6% კეჩუაზე (2001). 88.1% წერა-კითხვის მცოდნეა. მოსახლეობის 41.0%-ს არ აქვს ელექტროენერგია. (2001). მორწმუნეთა 84.6% კათოლიკეა, 10.1% პროტესტანტი (1992). პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. კოტაპატის ეროვნული პარკი ბოლივიის პროვინციები Map of the Nor Yungas Province დაარქივებული 2012-05-04 საიტზე Wayback Machine. ↑ Instituto Nacional de Estadística. დაარქივებულია ორიგინალიდან — 2009-10-27. ციტირების თარიღი: 2021-01-16.
981

ვიკისაწყობში არის გვერდი თემაზე: 981 981 (ცხრაას ოთხმოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის X საუკუნის მე-9 დეკადის 1-ლი წელი. ისლანდიაში ჩავიდნენ ეპისკოპოსი ფრიდრეკი და ტორვალიდ კადრანსონი. ტარანტოსთან ბრძოლაში არაბებმა დაამარცხეს საღვთო რომის იმპერიის ოტო II-ის ჯარები. მთავარი სტატია: კატეგორია:დაბადებული 981. მთავარი სტატია: კატეგორია:გარდაცვლილი 981. 20 ივნისი : ადალბერტ მაგდებურგელი — მაგდებურგის პირველი მთავარეპისკოპოსი
დედალი ვირთაგვა

„დედალი ვირთაგვა“ (გერმ. Die Rättin) — ნობელი პრემიის ლაურეატის გიუნტერ გრასის რომანი. გამოიცა 1986 წელს. 2011 წელს ქართულ ენაზე გამოქვეყნდა. The Nobel Prize in Literature 1999
982

ვიკისაწყობში არის გვერდი თემაზე: 982 982 (ცხრაას ოთხმოცდაორი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის X საუკუნის მე-9 დეკადის მე-2 წელი. ბერმუდო II გახდა ლეონის მეფე მთავარი სტატია: კატეგორია:დაბადებული 982. მთავარი სტატია: კატეგორია:გარდაცვლილი 982.
დიურანსი

დიურანსი (ფრანგ. Durance) — მდინარე საფრანგეთის სამხრეთ-აღმოსავლეთ ნაწილში, პროვანსი-ალპები-ლაჟვარდოვანი ნაპირის ფარგლებში. მდინარე რონის მარცხენა შენაკადი. სათავე აქვს კოტის ალპებში, ზღვის დონიდან 2325 მ სიმაღლეზე. სიგრძე 323 კმ, აუზის ფართობი 14.342 კმ². შუა დინებაში კვეთს პროვანსის ალპების შტოქედებს, ხოლო ქვემო დინებაში გამოდის რონის დაბლობის ფარგლებში. ზემო დინებაში აუზის საზრდოობაში მონაწილეობს მდნარი თოვლი, დანარჩენ მონაკვეთზე წვიმის წყლები. ზამთარსა და გაზაფხულზე (ივნისის ჩათვლით) დიურანსზე შეიმჩნევა ბობოქარი და საკმაოდ მაღალი წყალმოვარდნები, რომელიც ზოგჯერ იწვევს სანაპირო ნაყარის გარღვევასა და მდინარე რონის დაბლობის ფარგლებში წყალდიდობის წარმოქმნას. 1961 წელს მდინარის ზემო წელში შეიქმნა წყალსაცავი. ჰესი. წყლის საშუალო წლიური ხარჯი ქვემო დინებაში შეადგენს 188 მ³/წმ-ს. წყლის სპორტის სახეობების პოპულარული ადგილია. მდინარის ნაპირებზეა ქალაქები: ბრიანსონი, ავინიონი. დიურანსი — სტატია დიდი რუსული ენციკლოპედიიდან (რუსული) დიურანსი — სტატია ენციკლოპედია ბრიტანიკიდან (ინგლისური)
საფრანგეთის ალპები

საფრანგეთის ალპები — დასავლეთ ალპების ნაწილი საფრანგეთში. მოქცეულია რონა-ალპებისა და პროვანსი-ალპები-ლაჟვარდოვანი ნაპირის ფარგლებში. სიგრძე დაახლოებით 330 კმ. განარჩევენ მთიან-მყინვარულ რელიეფიან (მონბლანის მასივი, კოტისა და გრაის ალპები და სხვა), წიწვოვანი ტყით, სუბალპური და ალპური მდელოებით შემოსილ ჩრდილოეთ საფრანგეთის ალპებს და შედარებით დაბალ სამხრეთ საფრანგეთის ალპებს (პროვანსისა და ზღვისპირა ალპები), რომლისთვისაც დამახასიათებელია ხმელთაშუა ზღვის ჰავისა და ლანდშაფტის ელემენტები. გეოლოგიური თვალსაზრისით მეტად მრავალფეროვანია. აგებულია გრანიტებითა და გნაისებით. საფრანგეთის ალპების ფარგლებში მდებარეობს ქალაქები: გრენობლი, შამონი, ანესი, შამბერი, ალბერვილე. საფრანგეთის ალპების ფარგლებშია: გრაის ალპები, დოფინეს ალპები, კოტის ალპები, ზღვისპირა ალპები, სავოიის ალპები. ალპები საფრანგეთის ალპები — სტატია დიდი საბჭოთა ენციკლოპედიიდან (რუსული)
983

ვიკისაწყობში არის გვერდი თემაზე: 983 983 (ცხრაას ოთხმოცდასამი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის X საუკუნის მე-9 დეკადის მე-3 წელი. ოტო III მამამისის ოტო II-ის გარდაცვალების შემდეგ საღვთო რომის იმპერიის იმპერატორი გახდა. მთავარი სტატია: კატეგორია:დაბადებული 983. მთავარი სტატია: კატეგორია:გარდაცვლილი 983. 10 აპრილი : ბენედიქტე VII — რომის პაპი 7 დეკემბერი : ოტო II — საღვთო რომის იმპერიის იმპერატორი (დ. 955) ადარნასე IV — კურაპალატი, ბაგრატიონთა ტაოს შტოს წარმომადგენელი
ომასუიოსის პროვინცია

ომასუიოსის პროვინცია (ესპ. Provincia de Omasuyos) — პროვინცია ბოლივიაში, ლა-პასის დეპარტამენტში. დედაქალაქია აჩაკაჩი. პროვინცია მდებარეობს ბოლივიის ალტიპლანოში, ტიტიკაკას ტბის ნაპირებთან. ჩრდილოეთიდან სამხრეთისაკენ გადაჭიმულია 40 კმ-ზე, აღმოსავლეთიდან დასავლეთისკენ 45 კმ-ზე, ხოლო მთლიანი ფართობი 2 065 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 35%-ით გაიზარდა. 62.8% ლაპარაკობს ესპანურად, 96.3% აიმარაზე და 0.6% კეჩუაზე (1992). 68.5% წერა-კითხვის მცოდნეა (1992). მოსახლეობის 63.1%-ს არ აქვს ელექტროენერგია (1992). მორწმუნეთა 82.3% კათოლიკეა, 12.6% პროტესტანტი (1992). პროვინცია შედგება ექსვი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები დეპარტამენტის სოციალური მონაცემები ↑ www.bolivia.com (Spanish) ↑ www.planguarani.com დაარქივებული 2011-07-15 საიტზე Wayback Machine. (Spanish)
პაკახესის პროვინცია

პაკახესის პროვინცია (ესპ. Provincia de Pacajes) — პროვინცია ბოლივიაში, ლა-პასის დეპარტამენტში. დედაქალაქია კორო-კორო. პროვინცია მდებარეობს ბოლივიის ალტიპლანოში. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 110 კმ-ზე, ჩრდილო-აღმოსავლეთიდან სამხრეთ-დასავლეთისკენ 110 კმ-ზე, ხოლო მთლიანი ფართობი 10 584 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 30%-ით გაიზარდა. 77.2% ლაპარაკობს ესპანურად, 93.8% აიმარაზე და 1.5% კეჩუაზე ((1992). 75.8% წერა-კითხვის მცოდნეა (1992). მოსახლეობის 96.6%-ს არ აქვს ელექტროენერგია (1992). მორწმუნეთა 61.4% კათოლიკეა, 29.4% პროტესტანტი (1992). პროვინცია შედგება რვა მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Map of the Pacajes Province დაარქივებული 2009-04-18 საიტზე Wayback Machine. დეპარტამენტის სოციალური მონაცემები
პედრო-დომინგო-მურილიოს პროვინცია

პედრო-დომინგო-მურილიოს პროვინცია (ესპ. Provincia de Pedro Domingo Murillo) — პროვინცია ბოლივიაში, ლა-პასის დეპარტამენტში. დედაქალაქია პალკა. იგი მოიცავს ქვეყნის დედაქალაქ ლა-პასსა და სხვა მნიშვნელოვან ქალაქ ელ-ალტოს. წარმოადგენს ბოლივიის ყველაზე ხალხმრავალ პროვინციას. სახელი ეწოდა ბოლივიის ეროვნული გმირის — პედრო დომინგო მურილიოს პატივსაცემად (1756-1809). პროვინცია მდებარეობს ბოლივიის ალტიპლანოში, ტიტიკაკას ტბის სამხრეთ-აღმოსავლეთით. ჩრდილოეთიდან სამხრეთისაკენ გადაჭიმულია 80 კმ-ზე, აღმოსავლეთიდან დასავლეთისკენ 60 კმ-ზე, ხოლო მთლიანი ფართობი 4 705 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 70%-ით გაიზარდა. 97.1% ლაპარაკობს ესპანურად, 48.3% აიმარაზე და 8.6% კეჩუაზე (1992). 90.0% წერა-კითხვის მცოდნეა (2001). მოსახლეობის 11.8%-ს არ აქვს ელექტროენერგია (2001). მორწმუნეთა 83.0% კათოლიკეა, 10.3% პროტესტანტი (1992). პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Map of Pedro Domingo Murillo Province დაარქივებული 2009-04-18 საიტზე Wayback Machine. დეპარტამენტის სოციალური მონაცემები
992

ვიკისაწყობში არის გვერდი თემაზე: 992 992 (ცხრაას ოთხმოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის X საუკუნის მე-10 დეკადის მე-2 წელი. მთავარი სტატია: კატეგორია:დაბადებული 992. მთავარი სტატია: კატეგორია:გარდაცვლილი 992. 25 მაისი : მიეშკო I – პოლონეთის მთავარი (დ. 935)
ბესემერის პროცესი

ბესემერის პროცესით ფოლადის მისაღებად ძირითადად გამოიყენება თხევადი თუჯი, რადგანაც ბესემერის კონვერტერში შეუძლებელია ლითონიდან ფოსფორისა და გოგირდის მოცილება, ამიტომ თუჯში მათი შემცველობა ძალზე შეზღუდულია. დნობისთვის აუცილებელი თბური რეჟიმისათვის სილიციუმისა და მანგანუმის შემცველობა თუჯში რეგლამენტირებულია. თუჯის გარდა ბესემერულ პროცესში გამოიყენება რკინის მადანი, რკინის ხენჯი, გამჟანგველი და მალეგირებელი ფეროშენადნობები. თხევადი თუჯის ფოლადად გარდაქმნის ბესემერის პროცესი შემოთავაზებულ იქნა 1855 წელს ინგლისერი გამომგონებლის ჰენრი ბესემერის მიერ. ამ მეთოდით თუჯის ფოლადად გარდაქმნა მიმდინარეობს მასში შემავალი ძირითდი მინარევების - სილიციუმის, მანგანუმის და ნახშირბადის (ნაწილობრივ კი რკინის) ჟანგვით მჟავეამონაგიან კონვერტერში გაქრეული ჰაერის ჟანგბადით. ბესემერის ფოლადები გამოირჩევა მაღალი სისალით, შედარებით მაღალი სიმტკიცის ზღვარით, ცვეთამედეგობით, შედარებით კარგი შედუღებადობით, ცივად კარგი დამუშავებით და სხვა. ამასთან უარყოფით ტემპერატურაზე ისინი ხასიათდებიან გაზრდილი მსხვრევადობით, რაც გამოწვეულია ბესემერის ფოლადებში ყოველთვის შედარებით გაზრდილი ფოსფორისა და აზოტის შემცველობით. ბესემერით ძირითადად მზადდება რბილი - ნახშირბადმცირე ფოლადები. ბესემერის ფოლადებისგან იგლინება შენადუღი მილებისათვის ზოლური რკინა, სოფლის მეურნეობის იარაღებისათვის პროფილური ლითონი, რთული სორტული პროფილები და სხვა. ანსხვავებენ ბესემერის კონვერტირებს ქვედა და გვერდითი შებერვით. ნახშირბადმცირე მანგანუმიანი ფოლადების გამოდნობისას გამოიყენება ნახშირბადმცირე და საშუალონახშირბადოვანი ფერომანგანუმი (80% Mn, 0,5 – 15% C და 2 – 2,5 % Si) მშვიდი და ნახევრადმშვიდი ფოლადების განჟანგვისათვის გამოიყენება 45%-იანი ფეროსილიციუმი; ზოგიერთ შემთხვევაში გამოიყენება უფრო მდიდარი 75 და 90%-იანი ფეროსილიციუმი. მაღლხარისხოვანი მშვიდი ბესემერის ფოლადების გამოდნობისას განსაჟანგავად გამოიყენება სილიკომანგანუმი (60 – 65% Mn, 14 – 20% Si, 1 – 2.5% C, 0,1 – 0,2% P) და ფეროტიტანი (≥ 23 – 25% Ti, 0,15 – 0,20% C). დნობის ბოლოს ფოლადის დანახშირბადიანების აუცილებლობის შემთხვევაში გამოიყენება სარკისებრი თუჯი. გაქრევის არეში უშუალოდ ჟანგბადთან რეაგირების შედეგად მიმდინარეობს ჟანგვითი რეაქციები: O2+2[Fe] = 2(FeO), O2+2[Mn]=2(MnO), O2+[Si]=(SiO2), O2+2[C]= 2{CO}, O2+[C]= {CO}. ლითონის უშუალოდ ჰაერთან შეხების ზედაპირზე მინარევების დაჟანგვის შედეგად მოცულობიდან რეაქციის ზედაპირისკენ მიმდინარეობს ამ ელემენტების დიფუზია. მიუხედავად ამისა, დიფუზიის პროცესის სიჩქარე ელემენტების დაჟანგვის სიჩქარე გაცილებით დაბალია.გაქრევის არეში წარმოქმნილი რკინის ქვეჟანგი ლითონში შემდეგი სქემით იხსნება: (FeO) = [O]+[Fe], ამგვარად, ლითონის მოცულობა მდიდრდება ჟანგბადით და ცირკულაციის არეში უწყვეტად მიმდინარეობს მინარევების დაჟანგვის რეაქციები: 2[O]+[Si]=(SiO2), [O}+[Mn]=(MnO), [O]+[C]={CO}, 2[O]+[C]={CO2}. სილიციუმი და ნაწილობრივ მანგანუმი შესაძლოა დაიჟანგოს ლითონი-წიდის გამყოფ ზედაპირზე უშუალოდ რკინის ქვეჟანგის ზემოქმედებით, რაც თავის მხრივ მიმდინარეობს სითბოს დიდი გამოყოფით, რაც ზრდის ლითონის ტემპერატურას. გამოყოფილი ნახშირჟანგი აზოტთან ერთად კონვერტერიდან ატმოსფეროში გადის, ხოლო სილიციუმისა და მანგანუმის ჟანგეულები წიდაში გადადის. იაკობაშვილი ს. მეტალურგია. გვ.211, თბილისი, 1987
სუდ-იუნგასის პროვინცია

სუდ-იუნგასის პროვინცია (ესპ. Provincia de Sud Yungas) — პროვინცია ბოლივიაში, ლა-პასის დეპარტამენტის აღმოსავლეთ ნაწილში. დედაქალაქია ჩულუმანი. პროვინცია მდებარეობს ბოლივიის კორდილიერა-რეალის აღმოსავლეთ ფერდობებზე, აღმოსავლეთით ესაზღვრება კოჩაბამბისა და ბენის დეპარტამენტები. ჩრდილოეთიდან სამხრეთისაკენ გადაჭიმულია 200 კმ-ზე, აღმოსავლეთიდან დასავლეთისკენ 75 კმ-ზე, ხოლო მთლიანი ფართობი 5 770 კმ²-ს შეადგენს. ბოლო ოცი წლის განმავლობაში, პროვინციის მოსახლეობა თითქმის 50%-ით გაიზარდა. 88.2% ლაპარაკობს ესპანურად, 57.9%აიმარაზე და 4.3% კეჩუაზე (2001). 88.9% წერა-კითხვის მცოდნეა. მოსახლეობის 66.4%-ს არ აქვს ელექტროენერგია. მორწმუნეთა 77.1% კათოლიკეა, 15.4% პროტესტანტი (1992). პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა. ბოლივიის პროვინციები Map of the Sud Yungas Province დაარქივებული 2012-05-04 საიტზე Wayback Machine. დეპარტამენტის სოციალური მონაცემები
993

ვიკისაწყობში არის გვერდი თემაზე: 993 993 (ცხრაას ოთხმოცდაცამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის X საუკუნის მე-10 დეკადის მე-3 წელი. რუდოლფ III ბურგუნდიის მეფე გახდა. მთავარი სტატია: კატეგორია:დაბადებული 993. მთავარი სტატია: კატეგორია:გარდაცვლილი 993. 19 ოქტომბერი : კონრად I — ბურგუნდიის მეფე
1052

ვიკისაწყობში არის გვერდი თემაზე: 1052 1052 (ათას ორმოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის XI საუკუნის მე-6 დეკადის მე-2 წელი. მთავარი სტატია: კატეგორია:დაბადებული 1052. 23 მაისი : ფილიპ I — საფრანგეთის მეფე (გ. 1108) მილარეპა — ტიბეტური ბუდიზმის მასწავლებელი (გ. 1135) მთავარი სტატია: კატეგორია:გარდაცვლილი 1052.
1053

ვიკისაწყობში არის გვერდი თემაზე: 1053 1053 (ათას ორმოცდაცამეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XI საუკუნის მე-6 დეკადის მე-3 წელი. მთავარი სტატია: კატეგორია:დაბადებული 1053. ვლადიმირ მონომახი — კიევის რუსეთის დიდი მთავარი (გ. 1125) მთავარი სტატია: კატეგორია:გარდაცვლილი 1053.
1054

ვიკისაწყობში არის გვერდი თემაზე: 1054 1054 (ათას ორმოცდათოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XI საუკუნის მე-6 დეკადის მე-4 წელი. ქრისტიანული რელიგია გაიყო და ჩამოყალიბდა ორი მიმდინარეობა: მართლმადიდებლობა და კათოლიკობა 27 აგვისტოს აფეთქდა ზეახალი ვარსკვლავი და შეიქმნა კიბორჩხალისებრი ნისლიანობა‎. მთავარი სტატია: კატეგორია:დაბადებული 1054. ჰარირი — არაბი პოეტი (გ. 1122) ბოემონდ I — ანტიოქიის პირველი მთავარი (გ. 1111) მთავარი სტატია: კატეგორია:გარდაცვლილი 1054. 19 აპრილი: ლეო IX — რომის პაპი 1049-1054 წლებში. იაროსლავ ბრძენი — კიევის დიდი მთავარი (დ. 978)
1055

ვიკისაწყობში არის გვერდი თემაზე: 1055 1055 (ათას ორმოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XI საუკუნის მე-6 დეკადის მე-5 წელი. სელჩუკები იღებენ ბაღდადს. მთავარი სტატია: კატეგორია:დაბადებული 1055. მელიქ-შაჰი — სელჩუკთა სახელმწიფოს მმართველი 1072-1092 წწ (გ.1092) მთავარი სტატია: კატეგორია:გარდაცვლილი 1055. 11 იანვარი : კონსტანტინე IX მონომახი — ბიზანტიის იმპერატორი 1042 წლის 11 ივნისიდან 1055 წლის 11 იანვრამდე (დ.1000)
1056

ვიკისაწყობში არის გვერდი თემაზე: 1056 1056 (ათას ორმოცდათექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის XI საუკუნის მე-6 დეკადის მე-6 წელი. მთავარი სტატია: კატეგორია:დაბადებული 1056. ალექსი I კომნენოსი — ბიზანტიის იმპერატორი 1081-1118 წლებში (გ.1118) ალ-მუკთადი — აბასიანთა სახალიფოს ხალიფა 1075-1094 წლებში (გ.1094) უილიამ II – ინგლისის მეფე (გ. 1100) მთავარი სტატია: კატეგორია:გარდაცვლილი 1056. ბენედიქტე IX — სამგზის რომის პაპი 1032-1044, 1045 და 1047-1048 წწ (დ.1020)